Larisa Cerić
Larisa Cerić (rođena 26. januara 1991 u Travniku) jest bosanskohercegovačka džudašica. Osvojila je srebrnu medalju na Evropskom prvenstvu u džudu 2014. Godine 2009. osvojila je zlatnu medalju na Svjetskom juniorskom prvenstvu u džudu. U decembru 2015. Larisa je osvojila srebrnu medalju sa švicarskom ekipom Cortaillod na evropskom klupskom prvenstvu (Golden League) u Beču. Na Mediteranskim igrama održanim 2009. u italijanskoj Pescari osvojila je srebrenu a u turskom Mersinu 2013. i bronzanu medalju. Više puta izabrana je za najboljeg sportistu Bosne i Hercegovine.